ISRAEL-RAPORTTI EUROOPAN PARLAMENTISTA
Tervetuloa ohjelmamme pariin!
Olemme Euroopan parlamentissa EU:n sydämessä Brysselissä.
Jatkamme keskustelua viime kerrasta.
Keskustelimme Israelin EU-jäsenyydestä ja Syyrian kriisistä -
sekä kriisin seurauksista Syyrian, Lähi-idän ja Euroopan kannalta.
Keskustelemme myös naisten asemasta Lähi-idässä -
sekä naisten oikeuksien puolustamisesta.
Mukana ovat eurokansanedustaja Sari Essayah (KD), -
Andrew Tucker European Coalition for Israel (ECI) -järjestöstä -
sekä Charlotte Gutman juutalais- järjestöjen yhteistyökomiteasta.
Andrew, keskustelimme Syyrian kriisistä.
Tilanne on hyvin vakava.
Israelin tiedustelupalvelu on julkaissut tietoja, -
jotka brittiläiset ja amerikkalaiset tiedusteluelimet ovat vahvistaneet.
Tietojen mukaan presidentti Bašar al-Assad on käyttänyt -
kemiallisia aseita omaa kansaansa vastaan.
Obama on aiemmin sanonut, -
että kemiallisten ja biologisten aseiden käyttö olisi viimeinen raja.
Rajat ovat selvästi hämärtymässä.
En ole kemiallisten aseiden asiantuntija.
Al-Assadin hallinnon lisäksi -
kapinalliset käyttävät kemiallisia aseita.
Tilanne ei ole yksioikoinen.
Israel puuttui tilanteeseen aiemmin toukokuussa.
Se teki iskuja Damaskoon ja sen lähelle.
Tarkoitus oli tuhota joitakin laitoksia.
Israel kantaa huolta kemiallisten aseiden kulkeutumisesta Hizbollahille.
Myös Iranin tilanne aiheuttaa huolta Israelissa.
Iran on tärkeä tekijä Syyrian tilanteen kannalta.
Käsitykseni mukaan Israel ei pyri syrjäyttämään al-Assadia.
Israel on huolissaan siitä, mitä tulisi hänen tilalleen.
Egyptissä, Libyassa ja muissa maissa -
kansannousut eivät tuoneet valtaan ystävällismielisiä hallintoja.
Israelia huolestuttaa se, että al-Assad häviää sodan.
Kukaan ei tiedä, mitä nousisi tilalle.
Uusi hallinto voi olla jihadistinen, ääri-islamistinen -
ja hyvin vihamielinen Israelia kohtaan.
Se tukisi Hizbollahia, ja Iran tukisi sitä.
Sunni- ja šiiamuslimit taistelevat keskenään Lähi-idässä.
Iran vetäytyy yhä enemmän kuoreensa.
Israelin kannalta kenties suurin uhka on nimenomaan Iranin tilanne -
ja sen havittelema ydinase. Olisin luullut, -
että USA:n suhtautuminen Iraniin olisi ollut enemmän puheenaiheena.
Luulen, että Israel pelkää erästä asiaa.
Jos Syyriassa ylitetään Obaman ilmoittama viimeinen raja, -
mitä merkitystä rajoilla on?
Obama ilmoitti elokuussa viimeiseksi rajaksi sen, -
että al-Assadin hallinto käyttää kemiallisia aseita.
Israel pelkää, että sama toistuu Iranin kanssa.
Jos Iran kehittää ydinaseen, USA:lta odotetaan sotilaallista väliintuloa, -
jotta USA:n uskottavuus ja suurvalta-asema säilyvät.
Israelin ei tarvitse suojella USA:n uskottavuutta.
Israel alkaa vähitellen tajuta, että se jää yksin.
Olemme nähneet sen viime aikoina.
Israel ei voi luottaa USA:han, Eurooppaan eikä edes YK:hon.
Sen täytyy kyetä puolustamaan itse itseään.
Maailman on kunnioitettava Israelin itsepuolustusoikeutta.
Minua huolettaa, kun Ban Ki-moon ja muut nuhtelevat Israelia siitä, -
että se puolustaa omia kansalaisiaan.
Se osoittaa, ettei ymmärretä, -
millaiset voimat ja vallat ovat saamassa nostetta Lähi-idässä.
Kyseessä on jotakin syvempää kuin kemialliset aseet ja al-Assad.
Se uhkaa Israelin valtion olemassaoloa.
Kyse ei ole USA:n uskottavuudesta.
Se on pitkälti jo menettänyt uskottavuutensa.
Israelin on pärjättävä yksin.
Charlotte, haluan kuulla mielipiteesi tästä.
Israelin ja Lähi-idän tilanne on vaikea.
Syyriassa sunnit ja šiiat taistelevat vallasta.
Iran tukee Bašar al-Assadia.
Vallankumouskaartilaisia taistelee al-Assadin puolella.
Myös Hizbollah on ilmoittanut tukevansa al-Assadia.
Sunnien puolella ovat al-Qaidaan liitetyt ryhmät, -
Muslimiveljeskunta ja salafistit. Niitä tukevat saudit, Egypti ja Turkki.
Israelin suurena huolenaiheena on se, -
mitä tulee tilalle, jos al-Assad syrjäytetään.
Valtaan saattaa nousta vihamielinen islamistihallinto.
Tunteeko Eurooppa konfliktin vaarat ja turvallisuusuhkat, -
jotka saattavat levitä Lähi-idästä Eurooppaan?
Toivottavasti.
Alueen turvallisuus on uhattuna.
Sen lisäksi uhattuina ovat demokratia, elämäntapamme, vapautemme -
ja yhteiskuntajärjestyksemme.
Se on täysin erilaista verrattuna siihen, -
mitä Lähi-idässä Israelin ympärillä tapahtuu.
Haluan korostaa sitä, että mielenlaatu on tuttu Israelille.
Israel on demokratia, joka on sulauttanut muslimit yhteiskuntaansa.
Israelin kansalaisista 20 prosenttia on muslimeja.
Muslimien mielenlaatu on heille hyvin tuttu.
Israel on monikulttuurinen ja -uskontoinen.
On ihmeellistä, mitä Israelin ympärillä tapahtuu.
Israelia herkästi syytetään kaikesta, -
mitä alueella ja maailmassa tapahtuu.
Israel haluaa vain pysytellä etäällä tarkkailijan asemassa.
Se yrittää luovia, -
niin että sen oma turvallisuus ja olemassaolo olisivat taattuja.
Kyse on Israelin olemassaolosta. Uhkat ovat hyvin selvät.
Ahmadinežad uhkaili jo kymmenen vuotta sitten, -
että Israel täytyy hävittää maailmankartalta.
Vaikuttaa siltä, että yritetään toteuttaa toinen shoah.
Meidän täytyy olla varovaisia.
Toivon, että Eurooppa on perillä asioista.
Toivottavasti EU:n tiedusteluelimet valmistavat luovia suunnitelmia, -
joilla uhkaa vastaan kamppaillaan.
Rajat ovat hämärtymässä.
Emme tiedä, missä viimeinen raja kulkee nykyään.
Mielestäni viimeinen raja on jo ylitetty.
Se on ollut Syyriassa ylitettynä jo ainakin vuoden.
Maailma on hiljaa.
Media ei raportoi tilanteesta riittävästi.
Vaikuttaa siltä, että ihmiset eivät uskalla nousta vastustamaan -
Syyrian totalitaarista hallintoa.
Halutaan pysyä poliittisesti korrektina.
Ei haluta vaarantaa omaa turvallisuutta.
Andrew, Syyrian tapahtumat ovat ennennäkemättömiä.
Egyptin tilanne oli erilainen. Siellä oli vallankumous.
Libyassa käytiin sisällissota, jonka seurauksena Gaddafi syrjäytettiin.
On vaarana, että Syyrian konflikti laajenee naapurimaihin.
Siksi Turkki on sijoittanut Patriot-ohjuksia Syyrian rajalle.
Syyrialla on suuri kemiallisten ja biologisten aseiden varasto.
Onko vaarana puutteellinen johtajuus?
Jos kemiallisten aseiden käytöstä ei ole al-Assadille seurauksia, -
eikö se ole viesti muillekin arvaamattomille valtioille siitä, -
että kemiallisia ja biologisia aseita voi käyttää ilman seuraamuksia?
Kansainvälisen yhteisön olisi puututtava asiaan lujemmin, -
jotta kemiallisten aseiden käyttö voidaan estää.
Ihannemaailmassa olisin kanssasi samaa mieltä.
Ongelma on, ettei kansainvälisellä yhteisöllä ole yksimielisyyttä.
Arabimaat ovat vahva ryhmittymä YK:ssa.
Venäjällä ja Kiinalla on paljon valtaa turvallisuusneuvostossa.
Me kaikki toivoisimme jonkinlaista väliintuloa.
Totuus on, ettei sellaista tule. Johtajuus on kateissa.
Yksittäiset maat ryhtyvät toimenpiteisiin, -
jotka parhaiten palvelevat niiden etuja.
Israelin on toimittava parhaaksi katsomallaan tavalla, -
jotta se pystyy suojelemaan itseään ja kansalaisiaan.
Israel on pieni maa suurten kuohuvien arabimaiden keskellä.
Olisin kuvitellut, -
että suuret maat YK:ssa yksin ja yhdessä olisivat tukeneet Israelia -
sekä demokratiaa, ihmisoikeuksia ja turvallisuutta.
Israel tekee parhaansa humanitaarisessa avustustyössä.
Mediassa niistä ei kerrota. Kuullaan vain ikävät uutiset.
Ei kuulla uutisia siitä, miten israelilaiset ― juutalaiset ja arabit ―
auttavat ihmisiä yli rajojen.
Sari, puhutaanpa Euroopan turvallisuudesta.
Radikalisoitumista tutkivan ICSR-keskuksen mukaan -
yli 5 500 ulkomaalaista on liittynyt Syyriassa kapinallisten riveihin.
Uskotaan, että EU:sta on lähtenyt sinne yli 600 sotilasta.
He saavat sieltä taistelukokemusta.
Uhkaavatko nämä nuoret muslimit Euroopan turvallisuutta, -
kun he palaavat kotiin Syyriasta?
EU:n terrorisminvastainen yksikkö on perillä näistä näkymistä.
Tietojeni mukaan yritetään selvittää, -
kuka värvää näitä nuoria miehiä -
ja minkälaisia kanavia pitkin.
En tekisi hätäisiä johtopäätöksiä, ennen kuin meillä on tarkkaa tietoa.
Tällaisista uhkista on kuitenkin syytä olla selvillä.
Nuoret, jotka lähtevät sotaan Syyriaan, -
eivät luultavasti eivätkä toden- näköisesti ole radikaaleja.
Lähdön taustalla voi olla esimerkiksi sotaturismia tai kokemusten hakua.
Nuorilla voi olla mitä ihmeellisempiä syitä.
On kuitenkin tärkeä ymmärtää, -
että tällaisissa tilanteissa he saattavat radikalisoitua.
Kun he palaavat takaisin, he muodostavat uhkan.
Emme tiedä, millaisia aatteita heidän mieliinsä on istutettu.
Siitä meidän on syytä kantaa huolta.
Siirrytäänpä keskustelemaan naisten ahdingosta Lähi-idässä -
ja EU:n keinoista suojella naisten oikeuksia.
Euroopassa naiset ovat taistelleet tasa-arvon ja oikeuksien puolesta.
Osoitus naisten oikeuksista näkyy tässä:
toimit meppinä ja edustat Suomen kansaa.
Niin kutsuttu arabikevät on muuttumassa sydäntalveksi.
Islamismin nousun myötä naisten oikeudet ovat kaventuneet.
Miten EU voi parantaa naisten asemaa Lähi-idässä?
Naisten aseman parantamista on tuotava esiin -
esimerkiksi EU:n naapuruuspolitiikassa.
Brysselissä järjestettiin Välimeren unionin kokous joulukuussa 2011.
Kokouksessa oli kansalaisjärjestöjen edustajia ja naispoliitikkoja.
Heidän mukaansa tilanne on menossa huonompaan suuntaan.
He olivat huolissaan naisten oikeuksien tulevaisuudesta -
ja naisten mahdollisuuksista näissä maissa.
EU:n pitäisi tukea naisia taloudellisesti ja ohjelmien kautta, -
etenkin nyt kun uusia hallintoja syntyy.
Esimerkiksi Libyassa haluttiin heti palauttaa moniavioisuus.
Toiseksi sharialaista haluttiin perustuslain pohja.
Olen pohjoismaalainen nainen, -
ja Pohjois-Afrikan naisten tilanne pelottaa minua.
Eurooppalaisten olisi syytä auttaa Lähi-idän naisia kaikin keinoin.
Charlotte, voitko kuvailla naisten asemaa Israelissa -
verrattuna naisten asemaan arabimaissa?
En ole käynyt arabimaissa, mutta olen tavannut naisia arabimaista.
Tänä aamuna BBC World -kanavalla puhuttiin naisesta Saudi-Arabiassa.
Hänen aviomiehensä oli turmellut hänen ulkonäkönsä.
Perheväkivalta on siellä hyvin suuri ongelma.
Ohjelmassa puhui erään järjestön edustaja.
Hän ehdotti, että täytyy auttaa naisia, joita pahoinpidellään.
Sen lisäksi täytyy opettaa miehiä kunnioittamaan naisia.
Arabimaissa naiset ajattelevat, että he kuuluvat Jumalalle ja aviomiehelle.
Ehdotettiin, että naisia pitää tukea.
Heidän itsenäistymistään ja koulunkäyntiään täytyy tukea.
On valistettava miehiä, -
jotta he muuttaisivat asenteitaan vaimoja ja tyttäriä kohtaan.
Lisäksi myös lakia on muutettava.
Se voisi muuttaa käsityksiä, -
jotka ovat vallalla Lähi-idässä Israelia lukuun ottamatta -
ja joiden mukaan he voivat tehdä, mitä he tahtovat.
Siihen sisältyy raiskaus avioliiton sisällä.
Säälin näitä naisia.
Tapaan sanoa kaikille, -
että toisen maailmansodan jälkeen kasvanut naissukupolvi -
on hyvin etuoikeutettu.
Meillä on vapaus ja oikeuksia. Olemme voineet opiskella.
Saamme lähes samaa palkkaa kuin miehet. - Lähes.
Tämä on ollut hienoa aikaa eurooppalaisnaisille.
Säälin naisia, jotka elävät keski- aikaa muistuttavassa yhteiskunnassa.
Andrew, monet kommentaattorit ja analyytikot Lähi-idässä -
ovat huolissaan vuoden 2010 ja 2011 kansannousuista.
Islamistit, kuten Muslimiveljeskunta, ovat nousseet valtaan.
Kairossa ja muualla Lähi-idässä on osoitettu mieltä -
uusien hallintojen sortopolitiikkaa vastaan.
Mursia vastaan mieltä osoittaneita naisia on raiskattu Egyptissä.
EU on pysytellyt hiljaa.
Eikö EU:n pitäisi ponnekkaammin puolustaa naisten asemaa?
On olemassa sanonta:
myöhäistä itkeä kun maito on maassa.
Olen epäileväinen koko asian suhteen.
Ainakin Euroopan näkökulmasta -
vuonna 1973 käynnistyi Euroopan ja arabien vuoropuhelu.
Siinä haluttiin avata Eurooppa arabimaailmalle.
Se käynnistyi öljykriisin ja Jom Kippur -sodan myötä -
terrorismin ja arabiboikottien uhkan alla.
Eurooppa haluttiin avata arabivaikutukselle.
Siihen osoitettiin valtavasti rahaa.
Eurooppalaisia valistettiin arabimaailman asioista.
Muslimien maahanmuuttoa helpotettiin.
Se aiheutti paineita Israelin suuntaan.
En ole arabeja vastaan.
Vastustan asenteita ja arvoja, joita alkoi virrata Eurooppaan.
On vaikea alkaa vaatia arabeja kunnioittamaan Euroopan arvoja -
nyt 40 vuotta myöhemmin.
Olemme jo sanoneet, että pidämme heidän arvojaan parempina.
Yksi arvo liittyy naisten ja vähemmistöjen sortamiseen.
Sen taustalla on kunnioituksen puute elämää ja yksilöitä kohtaan.
Toiseksi olen epäileväinen, -
koska näitä asioita ei ratkaista lainsäädännön, määräysten -
tai koulutuksen avulla, elleivät miesten sydämet muutu.
Jos sydän ei muutu, asenne ja käytös eivät muutu.
Tarvitsemme sydänten ja asenteiden vallankumousta.
Sari, tahtoisin lainata erästä kirjoitusta.
Sen on laatinut Lähi-idän historian tutkija Bernard Lewis.
"1800-luvulla muslimit pohtivat," -
"miksi he jatkuvasti häviävät eurooppalaisille."
Hän lainasi turkkilaisen Namik Kemalin tekstiä:
"Olemme jääneet jälkeen lännestä, koska kohtelemme naisia huonosti."
"Sillä on monia kielteisiä seurauksia."
"Väestöstä puolen lahjakkuudet valuvat hukkaan."
"Varhaiskasvatuksesta vastaavat kouluttamattomat äidit."
Menestyykö Israelin valtio hyvin, -
koska se käyttää ja voimauttaa naisia?
Varmasti. Israel on mallimaa verrattuna sen naapurimaihin.
Pohjoismaisena naisena rohkaisen Israelia -
ponnistelemaan vielä kovemmin.
Uskon, että sukupuolten välisen tasa-arvon -
pitäisi olla pohja ja valtavirta kaikissa yhteiskunnissa -
kaikilla aloilla: koulutuksessa, terveydenhuollossa, -
sosiaalipalveluissa ja työpaikoilla.
Tasa-arvon pitäisi olla periaate eikä jotakin, mikä on erikoista.
Myös miesten pitäisi olla ajamassa tasa-arvoa.
Lännessä naisten oikeudet liitetään ikävä kyllä usein feminismiin.
Molempien sukupuolten, niin miehen kuin naisen, -
olisi ponnisteltava tasa-arvon eteen.
Kun tasa-arvosta tulee valtavirta, -
se otetaan käytäntöön.
Tahdon palauttaa mieleen Shimon Peresin kommentin.
Presidentti Obama kysyi häneltä:
"Miten toisit Lähi-itään demokratian? Mikä on ongelma?"
Peres sanoi: "Ongelma ovat aviomiehet."
"He eivät anna vaimojen ja tyttärien opiskella."
"Demokratia ei toteudu, ennen kuin ongelma on ratkaistu Lähi-idässä."
Ohjelma-aikaa on jäljellä pari minuuttia.
Miten EU voi parantaa naisten oikeuksia?
Mitä haluaisit, että EU tekee?
Luulen, että joitakin hankkeita on jo käynnissä.
Naisen asemaa yritetään parantaa arabimaissa.
En tiedä, minkälaiset tulokset projektilla on ollut.
Olisi mielenkiintoista tietää, mitä siitä on kehkeytynyt.
Siitä voi oppia ja sen pohjalta voi luoda strategian tulevaisuutta varten.
Vaaditaan vielä paljon työtä.
Aivan. Sitä varten olemme täällä. Kiitos, että olitte ohjelmassamme.
Sari, kiitos siitä, mitä teet Israelin hyväksi Euroopan parlamentissa.
TV7-kanavan katsojat ovat varmasti ylpeitä työstäsi Suomen puolesta.
Andrew, kiitos siitä, että edustat ECI-järjestöä ja teet Israel-työtä.
Charlotte, olet Israelin erityinen puolestapuhuja Belgiassa ja EU:ssa.
Kiitos, että seurasit ohjelmaa.
Keskustelimme Israelin EU-jäsenyydestä.
Jätetään se Shimon Peresin ja muiden johtajien päätettäväksi.
Ehkä se toteutuu joskus.
Syyrian kriisissä kaivataan kipeästi väliintuloa.
Olisi tärkeä suojella viattomia ja tehdä kaikki voitava, -
jotta Syyrian vakava konflikti saadaan lopetettua.
Lopuksi puhuimme muutoksesta, -
joka tulee vain naisten aseman parantamisen tuloksena.
Kiitos, että seurasit Israel-raporttia Euroopan parlamentista.
Suomennos: Marianne Tenetz